Venation e collection

Le venation e collection soleva esser le sol forma de sustenentia del homines per 70'000 annos durante le era paleolithic.

In anthropologia on voca venator-collectores ille populationes cuje systema economic e alimentari se basa super le venation, le pisca, e le questa de flora e fauna edibile. Iste genere de societate non practica ulle forma de agricultura o elevamento animal, ma usa unicamente acquirer o extraher le nutrimento del natura salvage. In virtute del processo de domestication del plantas e del animales con le revolution neolithic, le homine ha sempre plus lassate iste systema primitive pro conducer un vita agricole e pastoral, e al die de hodie remane solo un parve numero de populos human propriemente venator-collectori.